Potbrood - Hilux 4x4 Forum
I see you've got the potjiekos so I will add the Pot Brood
Gertc wrote: I see you've got the potjiekos so I will add the Pot Brood
My ander potbrood resep wat effe makliker is is soos volg.
1 pakkie "self raising flower"
'n knertsie sout
'n teelepel bakpoeier (opsioneel)
Gooi al die droë goed saam en begin dan deur net 'n 3/4 bier in te gooi. Vryf jou hande eers met olie en begin te knie. Afhangende van die brand meel wat jy gebruik sal jou deeg net so reg wees of met ander soorte moet jy die laaste bietjie bygooi. Ek maak hom gewoonlik dubbel hoeveelheid aan vir 'n lekker groot broodjie in my nommer 3 platboompot.
Jy kan hom dadelik bak (hoef nie eers te staan en rys nie) oor gematigde kole vir so 50-60 minute en sit paar kooltjies op die deksel vir 'n lekker bruin korsie bo op. Toets hom maar so van 50 minute se kant af met 'n toetspen, meestal is hy dan al deur gaar
Vir afwisseling kan bogenoemde resep ook modify. Jy kan fyngekapte uie en chutney in jou deeg inwerk. Of anders stukkies ham en kaas. Ek het al ander eksperimente ook gedoen wat lekker uitwerk maar kan nie meer almal onthou nie maar gebruik jou verbeelding.
Of as ek lekker lui is waneer ons gaan kamp koop ek sommer 'n pakkie klaar gemixde vetkoekdeeg by die kafee waneer ek stop vir ys. Maak dit ook dieselfde gaar in die platboom.